Richard Scarryn touhukas maailma

Richard Scarryn touhukas maailma () on kanadalaisen CINAR Animationin tuottama animaatiosarja, joka perustuu yhdysvaltalaisen lastenkirjailijan ja kuvittajan Richard Scarryn kirjasarjaan.Eläköön kuvat!: Richard Scarryn touhukas maailma, elakoonkuvat.blogspot.com, viitattu 3.11.2020. Sarjan jaksot animoitiin korealaisella Hanho Heung-Up-studiolla.

Sarja keskittyy kuvitteellisen Touhulan kaupungin asukkaiden elämään. Sarjan päähenkilö on Hessu Kissa, jonka perheeseen kuuluvat äiti, isä ja Salli-sisko. Hessun paras ystävä on Mato Matala.

Sarjan 65 jaksoa sisältävät aina kolme tarinaa, joista yksi tarina sijoittuu Touhulan ulkopuolelle, missä Mato Matalan kanssa tutustutaan eri maiden kulttuuriin ja elämään. Jaksoissa on myös kaksi laulunumeroa "Kuvittele!" ja "Varo vaaraa!".

Suomessa sarjaa on esitetty useaan otteseen YLE TV2:lla, ensimmäisen kerran vuosina 1996–1999, uusintana Lasten aamussa vuosina 2003–2005 ja viimeiset kerrat vuoden 2007 kesä-elokuussa sekä Pikku Kakkosen Joulussa 22. joulukuuta 2007 – 31. joulukuuta 2007. Sittemmin sarjaa on esitetty myös C More Juniorilla. YLE TV2:lla on taasen myöhemmin esitetty vuosina 2008–2009 tehtyä animaatiosarjaa Touhulan arvoituksia.

Sarjan suomidubissa käytettiin paljon teitittelyä, joka saattoi aiheuttaa lapsille hämmennystä ja ristiriitoja siitä, oliko kyseessä monikko vai yksikkö.

 Lähteet 

 Aiheesta muualla 

 Richard Scarry (Creator) - TV Tropes (kohta The Busy World of Richard Scarry (1994-1997)), tv.tropes.org 

Luokka:Animaatiosarjat
Luokka:1990-luvun piirrossarjat
Luokka:Kanadalaiset televisiosarjat
Luokka:Familyn televisio-ohjelmat